CELEX: E2013P0017
Language: el
Date: 2013-07-10 00:00:00
Title: Προσφυγή που ασκήθηκε στις 10 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας (Υπόθεση E-17/13)

10.10.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 294/6
            
         Προσφυγή που ασκήθηκε στις 10 Ιουλίου 2013 από την Εποπτεύουσα Αρχή της ΕΖΕΣ κατά της Ισλανδίας
   (Υπόθεση E-17/13)
   2013/C 294/06
   Στις 10 Ιουλίου 2013, η Εποπτεύουσα Αρχή της ΕΖΕΣ, εκπροσωπούμενη από τους Xavier Lewis και Clémence Perrin, υπό την ιδιότητά τους ως αντιπροσώπων της Εποπτεύουσας Αρχής της ΕΖΕΣ, 35, Rue Belliard, 1040 Brussels, Belgium άσκησε προσφυγή κατά της Ισλανδίας ενώπιον του Δικαστηρίου ΕΖΕΣ.
   Η Εποπτεύουσα Αρχή της ΕΖΕΣ ζητεί από το Δικαστήριο ΕΖΕΣ να:
   
               1)
            
            
               Αναγνωρίσει ότι η Ισλανδία, παραλείποντας (i) να θεσπίσει, ή (ii) να κοινοποιήσει αμέσως στην Εποπτεύουσα Αρχή της ΕΖΕΣ όλα τα αναγκαία μέτρα για την εφαρμογή του άρθρου 2 της πράξης που αναφέρεται στο σημείο 16β, πρώτη περίπτωση, του παραρτήματος ΙΧ και στο σημείο 4, πρώτη περίπτωση, του παραρτήματος XII της συμφωνίας για τον Ευρωπαϊκό Οικονομικό Χώρο, (οδηγία 2009/44/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την τροποποίηση της οδηγίας 98/26/ΕΚ σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων, καθώς και της οδηγίας 2002/47/ΕΚ για τις συμφωνίες παροχής χρηματοοικονομικής ασφάλειας, όσον αφορά συνδεδεμένα συστήματα και πιστωτικές απαιτήσεις), όπως προσαρμόστηκε στη συμφωνία από το πρωτόκολλο 1 αυτής, εντός της ταχθείσας προθεσμίας, η Ισλανδία παρέβη τις υποχρεώσεις που υπέχει από την εν λόγω πράξη και βάσει του άρθρου 7 της συμφωνίας.
            
         
               2)
            
            
               Διατάξει την Ισλανδία να καταβάλει τα δικαστικά έξοδα.
            
         Νομικά και πραγματικά περιστατικά και νομική θεμελίωση:
   
               —
            
            
               Η παρούσα αίτηση της Εποπτεύουσας Αρχής της ΕΖΕΣ αφορά τη μη συμμόρφωση της Ισλανδίας, μέχρι τις 12 Νοεμβρίου 2012, με αιτιολογημένη γνώμη που εξέδωσε η Εποπτεύουσα Αρχή της ΕΖΕΣ στις 12 Σεπτεμβρίου 2012, σχετικά με τη μη εφαρμογή από το εν λόγω κράτος στην εσωτερική του έννομη τάξη του άρθρου 2 της οδηγίας 2009/44/ΕΚ του Ευρωπαϊκού Κοινοβουλίου και του Συμβουλίου, της 6ης Μαΐου 2009, για την τροποποίηση της οδηγίας 98/26/ΕΚ σχετικά με το αμετάκλητο του διακανονισμού στα συστήματα πληρωμών και στα συστήματα διακανονισμού αξιογράφων, καθώς και της οδηγίας 2002/47/ΕΚ για τις συμφωνίες παροχής χρηματοοικονομικής ασφάλειας, όσον αφορά τα συνδεδεμένα συστήματα και τις πιστωτικές απαιτήσεις (εφεξής «η πράξη»), όπως αναφέρεται στο σημείο 16β, πρώτη περίπτωση, του παραρτήματος ΙΧ και στο σημείο 4, πρώτη περίπτωση, του παραρτήματος XII της συμφωνίας για τον Ευρωπαϊκό Οικονομικό Χώρο και όπως προσαρμόστηκε στην εν λόγω συμφωνία με το πρωτόκολλο 1 αυτής.
            
         
               —
            
            
               Η Εποπτεύουσα Αρχή της ΕΖΕΣ υποστηρίζει ότι η Ισλανδία δεν αμφισβήτησε το γεγονός ότι εξακολουθεί να υπάρχει καθυστέρηση στην εφαρμογή του άρθρου 2 της πράξης. Ως εκ τούτου, η Εποπτεύουσα Αρχή της ΕΖΕΣ υποστηρίζει ότι η Ισλανδία δεν έχει εκπληρώσει τις υποχρεώσεις που υπέχει βάσει του άρθρου 3 της πράξης και σύμφωνα με το άρθρο 7 της συμφωνίας ΕΟΧ, δεδομένου ότι δεν θέσπισε ούτε κοινοποίησε τα μέτρα που είναι αναγκαία για την εφαρμογή του άρθρου 2 της πράξης εντός της ταχθείσας προθεσμίας.